Diari Oficial de la Generalitat Valenciana


Sumari del DOGV 6095, del 04-09-2009 (2009/9852)

RESOLUCIÓ de 31 de juliol de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.036 m² de superfície, situada a Castelló de la Plana, camí Fondo, realitzada per l'ajuntament del dit municipi a favor de la Generalitat, per a ser destinada a l'ampliació de la Ciutat de la Justícia de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9852


Data del document
:   31-07-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * transmissió de la propietat
    * cultura regional
    * propietat immobiliària

RESOLUCIÓ de 31 de juliol de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.036 m² de superfície, situada a Castelló de la Plana, camí Fondo, realitzada per l'ajuntament del dit municipi a favor de la Generalitat, per a ser destinada a l'ampliació de la Ciutat de la Justícia de Castelló. [2009/9852]  
L'Ajuntament de Castelló de la Plana, mitjançant Acord de la Junta de Govern Local de data 28 d'abril de 2006, va acordar la cessió gratuïta a la Generalitat de la parcel·la de la seua propietat de 3.036 m² de superfície, situada al camí Fondo de la dita població. Tal i com consta en l'acord mencionat, l'immoble té caràcter de domini públic.  
A proposta de l'aleshores Conselleria de Justícia, Interior i Administracions Públiques, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a futures ampliacions de la Ciutat de la Justícia de Castelló.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Castelló de la Plana de la parcel·la de 3.036 m² de superfície, situada al camí Fondo de la dita població que confronta: nord, parcel·la propietat de la Generalitat de la Comunitat Valenciana; sud, carrer de José Barberá Cepriá; est, Ronda Est, i oest, carrer de Vicente Blasco Ibáñez.   
Consta inscrita en el Registre de la Propietat de Castelló 1 al tom 1027, llibre 317, secció 1a, foli 72, finca 26345, inscripció 1a.   
Referència cadastral: 6484003DM4424I6285ME.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Castelló de la Plana s'efectua amb la condició de destinar la parcel·la a futures ampliacions de la Ciutat de la Justícia de Castelló, i amb subjecció al que disposa l'article 37 de la Llei 14/2003, de Patrimoni de la Generalitat.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici administració de justícia i adscrit a la Conselleria de Justícia i Administracions Públiques, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 31 de juliol de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.